יהושע גולדברג

יהושע ל. גולדברג (באנגלית: Joshua L. Goldberg; 6 בינואר 1896 – 24 בדצמבר 1994) היה רב, קפטן בצי ארצות הברית, ומעוטר אות לגיון ההצטיינות. מראשוני כדורגלני ארץ ישראל.

חייו המוקדמים
גולדברג נולד ב-1896 בבוברויסק שבבלארוס, באימפריה הרוסית. בצעירותו למד בגימנסיה הרצליה וב-1912 כשקמה קבוצת הכדורגל בבית הספר, הצטרף כשחקן הקבוצה. ב-1913 עזב את הקבוצה והצטרף למכבי תל אביב ואף היה קפטן הקבוצה. ב-1914 במהלך לימודי התואר באוניברסיטת אודסה, גויס לצבא האימפריה הרוסית ושירת שם כשנתיים, עד שברח לארצות הברית.

שירות צבאי בארצות הברית
ב-1917 התגייס לצבא ארצות הברית ושירת שם עד 1920. במהלך שירותו השתתף כלוחם במלחמת העולם הראשונה וקיבל 5 מדליות עיטור על השתתפותו בקרבות. אחרי שהשתחרר למד עד 1926 כאשר הוסמך לרב.

ב-8 בינואר 1942 התגייס גולדברג לצי ארצות הברית כקצין, וכיהן כרב הראשון בצי האמריקאי במהלך מלחמת העולם השנייה ואחריה, וב-1 ביולי 1952 עלה לדרגת קפטן. ב-1 בינואר 1960 פרש משירותו בצי.

ב-1956 הוענק לגולדברג אות ארבעת קציני הדת, ואות "שיתוף הפעולה הבינלאומי" מממשלת צרפת והוענק לו תואר קצין של כבוד בצבא צרפת. ב-1958 העניק לו עומר בראדלי את אות לגיון ההצטיינות עם הערות לציון של מזכיר הצי של ארצות הברית צ'ארלס תומאס.

ב-24 בדצמבר 1994 הלך לעולמו בוסט פאלם ביץ' שבפלורידה, ארצות הברית, וב-6 בינואר 1995 נקבר בבית הקברות הלאומי ארלינגטון. ב-10 בפברואר 1995 נקראה על שמו קפלת זיכרון במוזיאון הלאומי של ההיסטוריה הצבאית של יהודי אמריקה בוושינגטון די. סי., בירת ארצות הברית.

קישורים חיצוניים

הערות שוליים

כדורגלנים ארץ-ישראלים
בוגרי גימנסיה הרצליה
בוגרי היברו יוניון קולג'
רבנים אמריקאים
רבנים צבאיים אמריקאים
אמריקאים מעוטרי אות לגיון ההצטיינות
יהודים בצבא האימפריה הרוסית
קצינים וחוגרים יהודים בצבא ארצות הברית
קצינים וחוגרים יהודים בצי ארצות הברית
חוגרים אמריקאים במלחמת העולם הראשונה
קצינים אמריקאים במלחמת העולם השנייה
אישים הקבורים בבית הקברות הלאומי ארלינגטון
אמריקאים שנולדו ב-1896
אמריקאים שנפטרו ב-1896